Skjermbilde av en VTuber-strømming, med seere som kommuniserer live med strømmer-figuren. Figuren som er vist er Fushimi Gaku, en del av Nijisanji.
En **VTuber** (ブイチューバー, *BuiChūbā*), **virtuell youtuber** (バーチャルユーチューバー, *bācharu YūChūbā*) eller **virtuell strømmer** er en internettunderholder som opptrer med en virtuell avatar som er skapt med datagrafikk. For å styre avataren, er det ofte – men ikke alltid – brukt motion capture-programvare og -teknologi som følger bevegelsene til personen «foran kamera» i sanntid. Denne digitale trenden oppsto i Japan i midten av 2010-årene, og fenomenet har senere spredd seg internasjonalt i løpet av de tidlige 2020-årene. Mesteparten av VTubere er engelsk- og/eller japanskspråklige youtubere eller strømmere. Ved 2020 var det flere enn 10 000 aktive VTubere (engelsk: «*VTubers*»). Selv om begrepet viser til videotjenesten YouTube, bruker VTubere også andre nettsteder som Niconico, Twitch og Bilibili.

Den første underholderen som benyttet begrepet «virtuell youtuber» var Kizuna AI, som begynte å skape innhold på YouTube sent i 2016. Hennes popularitet startet en VTuber-trend i Japan, og flere spesialiserte byråer som promoterte VTubere har blitt etablert. Noen eksempler på større VTuber-byråer er Hololive Production, Nijisanji og VShojo. Fan-oversatte og ikke-japanske VTubere har markert trendens internasjonale popularitet.

Framvisning
-----------

* Nebasei Cocoro, en VTuber og representativ for det japanske selskapet Rohto Pharmaceutical.Nebasei Cocoro, en VTuber og representativ for det japanske selskapet Rohto Pharmaceutical.

Virtuelle youtubere (eller VTubere; engelsk: «*VTubers*») er typisk strømmere som bruker YouTube eller andre tjenester for sine strømminger. Avatarene som blir brukt er skapt med programmer som Live2D, og viser figurer som er designet av digitale kunstnere.

  

VTubere er assosiert med japansk popkultur som anime og manga. Noen VTubere bruker antropomorfe avatarer, altså ikke-menneskelige figurer som dyr.

### Teknologi

En VTuber-avatar er typisk animert med et webkamera og ei programvare som tar opp bevegelsene, uttrykkene og munnbevegelsene til personen foran kameraet, og manipulerer en to- eller tredimensjonell modell. Programmer kan brukes til å laste inn modeller og utføre *motion capture*, og noen kan brukes uten et webkamera (dog med forhåndsbestemte animasjoner). Noen programmer støtter kunstig virkelighet-maskinvare eller utstyr for å spore hender. Noen programmer bruker iPhone-telefoner – spesielt telefonene som inkluderer ansiktsgjenkjenningstjenesten Face ID – som et eksternt webkamera, og bruker telefonenes sensor for mer presis *motion capture*.

Animasjonsprogrammet Live2D er brukt til å sette opp todimensjonale modeller skapt fra illustrasjoner, mens programmer som VRoid Studio kan bli brukt til å skape tredimnesjonale modeller. Bestilte, tilpassede modeller kan koste så mye som 2 000 amerikanske dollar, basert på modellens detaljnivå.

Byråer og kommersialisering
---------------------------

* Logoen til Hololive Production, et av de større VTuber-byråeneLogoen til Hololive Production, et av de større VTuber-byråene
* Logoen til Nijisanji, et av de større VTuber-byråeneLogoen til Nijisanji, et av de større VTuber-byråene
* Logoen til VShojo, et av de større VTuber-byråeneLogoen til VShojo, et av de større VTuber-byråene

Større VTubere er ofte ansatt av talentbyråer som har forretningsmodeller inspirert av japanske idolbyråer. Strømmere er ansatt av et byrå for å skildre figurer utviklet av selskapet, som igjen er kommersialisert gjennom salgsvarer og salgsfremmende oppmøter, samt vanlig opptjening gjennom reklamer og seerdonasjoner ved strømminger og videoer. I samsvar med den japanske idolindustrien er begrepet «graduation» (engelsk, «avgangsfest» relatert til fullført utdannelse) brukt når en strømmer legger fra seg en avatar for godt eller forlater et byrå.

Se også
-------

* Avatar (kommunikasjon)
* Internettkjendis

Referanser
----------

1. ↑  Vicente, Vann. «What Is a VTuber?». *How-To Geek* **(engelsk)**. Besøkt 16. oktober 2022.
2. ↑  «VTuber med Twitch-rekord». *www.vg.no*. Besøkt 16. oktober 2022.
3. ↑  «Japan's virtual YouTubers have millions of real subscribers — and make millions of real dollars». Rest of World. 26. juli 2021.
4. ↑  «ユーザーローカル、バーチャルYouTuberの1万人突破を発表 9000人から4ヵ月で1000人増». PANORA. 15. januar 2020. Besøkt 3. juli 2020.
5. ↑  Chen, James (30. november 2020). «The Vtuber takeover of 2020». *Polygon* **(engelsk)**. Besøkt 14. desember 2020.
6. ↑  Nagata, Kazuaki (17. juli 2018). «Japan's latest big thing: 'virtual YouTubers'». *The Japan Times* **(engelsk)**. Besøkt 14. desember 2020.
7. ↑  Dazon, Laura (16. mars 2020). «Virtual Youtubers – What's the appeal?». *Quench* **(engelsk)**. Besøkt 14. desember 2020.
8. ↑  Hernandez, Patricia (18. februar 2021). «The otter who became an accidental VTuber star». *Polygon* **(engelsk)**. «The internet has seen a torrent of different types of 'VTubers' over the last year, and while some models are fusions of humans and creatures, few have broken through as straight-up animals.»
9. 1 2  Martinello, Eva (29. januar 2021). «The best VTuber software». *Dot Esports* **(engelsk)**. Besøkt 1. september 2021.
10. 1 2  Çakır, Gökhan (29. januar 2021). «How to become a VTuber». *Dot Esports* **(engelsk)**. Besøkt 1. september 2021.
11. 1 2  Hernandez, Patricia (18. februar 2021). «The otter who became an accidental VTuber star». *Polygon* **(engelsk)**. Besøkt 1. september 2021.
12. 1 2  Weatherbed, Jess (24. desember 2021). «How to be a Vtuber». *TechRadar* **(engelsk)**. Besøkt 20. april 2022.
13. ↑  «The Growing VTuber Community - The Gate's Wide Open». *Anime Corner* **(engelsk)**. 12. februar 2022. Besøkt 14. mai 2022.
14. ↑  Marinescu, Jake Dean, Delia (10. juni 2021). «The Virtual YouTube World Is in Uproar. What's the Virtual YouTube World?». *Slate Magazine* **(engelsk)**. Besøkt 8. november 2021.
15. ↑  «The Vtuber Industry: Corporatization, Labor, and Kawaii». *Vice* **(engelsk)**. Besøkt 8. november 2021.